b'\n_START_ARTICLE_\nNazir (Talmud)\n_START_SECTION_\nResum del tractat\n_START_PARAGRAPH_\nCap\xc3\xadtol 1: Els diferents tipus de vots que involucren el nazireat obligatori; el nazireat de per vida, el nazireat de Sams\xc3\xb3\xc2\xa0(Jutges 12:4), i la difer\xc3\xa8ncia entre aquests dos tipus; el nazireat es calcula per dies solament, no per hores, i generalment dura trenta dies si no es d\xc3\xb3na un per\xc3\xadode definit; diferents expressions que fan obligat\xc3\xb2ria una esp\xc3\xa8cie de nazireat de per vida, encara que el cabell pot ser tallat una vegada cada trenta dies; hi ha expressions que es fan servir en relaci\xc3\xb3 amb el vot._NEWLINE_Cap\xc3\xadtol 2: si els vots que s\'expressen d\'una manera peculiar i correcta s\xc3\xb3n vinculants; en els casos en qu\xc3\xa8 un vot clarament expressat de nazireat no \xc3\xa9s vinculant; els vots fets sota condicions incompatibles amb el nazireat; la combinaci\xc3\xb3 de dos nazireats, o d\'un amb el vot de portar un sacrifici addicional per un nazireu; vots condicionals._NEWLINE_Cap\xc3\xadtol 3: quan un nazireu pot tallar-se el cabell en el cas que el nazireu ha jurat un sol terme de nazireat, o quan ha jurat dos termes seguits, ja sigui que un nazireu que s\'ha tornat impur durant el darrer dia del seu terme ha de reiniciar el seu nazireat, i en els casos en qu\xc3\xa8 ha de fer-ho, el cas d\'alg\xc3\xba que promet nazireat mentre est\xc3\xa0 en un lloc d\'enterrament, el nazireat pot ser observat solament a\xc2\xa0Terra Santa. Helena, Reina de Adiabene, una vegada va fer vot de nazireat per set anys, i va complir el seu vot; per\xc3\xb2 quan va ser a la Terra d\'Israel al final del set\xc3\xa8 any, la casa de Hilel va decidir que havia d\'observar el seu vot per un altre per\xc3\xadode de set anys, ja que el temps que havia passat fora de la Terra d\'Israel no podia ser comptat._NEWLINE_Cap\xc3\xadtol 4: En els casos en qu\xc3\xa8 una persona emet un vot de nazireat i els presents diuen: "Nosaltres tamb\xc3\xa9"; dispensa de tals vots, concernent a l\'anul\xc2\xb7laci\xc3\xb3 dels vots de nazireat d\'una esposa pel seu marit, el pare pot fer un vot de nazireat per al seu fill menor, per\xc3\xb2 no per a la mare; i de la mateixa manera el fill, per\xc3\xb2 no la filla, pot en certs casos i en certs aspectes, succeir al final del nazireat del seu\xc2\xa0pare._NEWLINE_Cap\xc3\xadtol 5: en els casos en qu\xc3\xa8 una persona dedica o promet alguna cosa per error, els nazireus que havien fet els seus vots abans de la destrucci\xc3\xb3 del Temple de Jerusalem, i en venir a Jerusalem a oferir els seus sacrificis, s\'havien assabentat de que el Temple havia estat destru\xc3\xaft, els vots nazirites condicionals._NEWLINE_Cap\xc3\xadtol 6: les coses que estan prohibides pels nazireus; els diferents productes que v\xc3\xa9nen de la vinya; en els casos en qu\xc3\xa8 un nazireu \xc3\xa9s culpable de transgredir la prohibici\xc3\xb3 de beure vi, en els casos en qu\xc3\xa8 \xc3\xa9s culpable de transgredir la prohibici\xc3\xb3 de tallar-se el cabell, pel que fa a la prohibici\xc3\xb3 de profanar un cad\xc3\xa0ver, \xc3\xa9s m\xc3\xa9s rigorosa que la prohibici\xc3\xb3 de beure vi i tallar-se el cabell, i en quin sentit les dues \xc3\xbaltimes prohibicions s\xc3\xb3n m\xc3\xa9s rigoroses que la primera, els sacrificis i el tall del cabell si el nazireu s\'ha tornat impur, els sacrificis i el tall del cabell quan es compleix el vot nazireu; la crema del cabell tallat sota l\'olla a on es cuina la carn del sacrifici; altres regulacions pel que fa als sacrificis dels nazireus. _NEWLINE_Cap\xc3\xadtol 7: El nazireu i el sume sacerdot no poden profanar-se mitjan\xc3\xa7ant el contacte amb cad\xc3\xa0vers encara en el cas de la mort d\'un parent proper; discussi\xc3\xb3 de la q\xc3\xbcesti\xc3\xb3 sobre si el nazireu o el summe sacerdot es profana a si mateix, o si tots dos junts troben un cad\xc3\xa0ver que ha de ser enterrat i ning\xc3\xba m\xc3\xa9s \xc3\xa9s all\xc3\xa0 per fer-ho, les coses que profana el nazireu, i les altres regulacions relatives a la impuresa d\'una persona que entra dins del Temple._NEWLINE_Cap\xc3\xadtol 8: les regulacions en els casos en qu\xc3\xa8 \xc3\xa9s dubt\xc3\xb3s que el nazireu s\'ha tornat impur._NEWLINE_Cap\xc3\xadtol 9: A difer\xc3\xa8ncia dels esclaus i les dones, el "Kutim" no pot fer un vot nazireu; pel que fa als vots nazirites de les dones, s\xc3\xb3n m\xc3\xa9s rigorosos que els dels esclaus, i viceversa, m\xc3\xa9s detalls sobre la profanaci\xc3\xb3 d\'un nazireu; l\'examen dels llocs d\'enterrament, i en relaci\xc3\xb3 amb aix\xc3\xb2, les normes per a l\'examen d\'una persona que pateix de tzarat, la discussi\xc3\xb3 de la q\xc3\xbcesti\xc3\xb3 de si Samuel era un nazireu.\n_START_SECTION_\nTosefta\n_START_PARAGRAPH_\nLa Tosefta d\'aquest tractat es divideix en sis cap\xc3\xadtols. \xc3\x89s notable la hist\xc3\xb2ria que parla del summe sacerdot Sime\xc3\xb3 el Just, que mai va participar del sacrifici ofert per un nazireu, a excepci\xc3\xb3 de l\'ofert per un bell jove del sud, ja que en aquest cas podia assumir que el jove havia fet el seu vot amb les millors intencions i acceptablement davant D\xc3\xa9u. Quan Sime\xc3\xb3 va demanar al jove per qu\xc3\xa8 havia decidit tallar-se el cabell, el jove va contestar que en contemplar la seva pr\xc3\xb2pia imatge\xc2\xa0en un estany, s\'havia tornat vanit\xc3\xb3s de la seva pr\xc3\xb2pia bellesa, i que per tant havia pres el vot nazireu, per evitar caure en la temptaci\xc3\xb3.\n_START_SECTION_\nGuemar\xc3\xa0\n_START_PARAGRAPH_\nEn la Guemar\xc3\xa0\xc2\xa0babil\xc3\xb2nica, el passatge introductori explica, prenent com a refer\xc3\xa8ncia a la santa B\xc3\xadblia (Deuteronomi\xc2\xa024:1), per qu\xc3\xa8 el tractat de Nazir del Talmud, pertany a l\'ordre de Naixim, i cont\xc3\xa9 tamb\xc3\xa9 moltes frases interessants, algunes de les quals poden citar-se aqu\xc3\xad: "40 anys es compten des del moment en qu\xc3\xa8 els israelites van demanar per primera vegada un rei."(Samuel II 15:7). "El nazireu ha pecat en negar-se a si mateix el vi, i si el que es nega a si mateix el vi, que no \xc3\xa9s absolutament necessari, \xc3\xa9s considerat un pecador, el que es nega a si mateix altres coses que s\xc3\xb3n necess\xc3\xa0ries per la vida \xc3\xa9s un pecador m\xc3\xa9s gran." (Nombres 6.11). Una infracci\xc3\xb3 de la llei amb bones intencions \xc3\xa9s millor que el seu compliment sense bones intencions. No obstant aix\xc3\xb2, cal estudiar la Tor\xc3\xa0, i observar els seus manaments, encara que un no estigui en l\'estat d\'\xc3\xa0nim adequat, ja que gradualment adquirir\xc3\xa0 un estat d\'\xc3\xa0nim comprensiu.'